Hej, skat. Jeg er ked af, at du ikke har hørt fra mig så længe.
Vi har arbejdet i døgndrift for at grave MSAM fri
og få den til Happy Valley for at reparere den.
Vi sover nærmest fast derovre nu.
Det lyder måske ikke så godt, men mærkeligt nok hjælper det mig.
Det hjælper os alle sammen med at lægge det, der skete, bag os.
Jeg tror rent faktisk, at vi kan gøre Popeye flyvedygtig igen
inden det næste opsendelsesvindue til Jorden.
Problemet er bare, at det tager tid at lave brændstof nok med vores udstyr.
Ja, og så lige at finde ud af,
hvordan vi maser os alle ni ind til opsendelsen.
FEM MÅNEDER EFTER JORDSKREDET
Der bliver lige så trangt som i en Apollo-kapsel, men det skal nok lykkes.
Farvel til den golde kampesten for altid.
-Gid fanden havde den. -Hvad nu?
Undskyld. Det er bare... I det her tempo med den usle brændstofgenerator
skal vi være heldige for at nå opsendelsen i næste måned.
Kan den ikke arbejde hurtigere?
Den er ikke bygget til at bearbejde så meget metan.
Det er som at tanke et jetfly med en sodavandsdåse. Det tager tid.
Jeg ved det godt, men har du lugtet til basen?
Toiletterne skulle ikke bruges af så mange.
Tror du, de nogensinde vil sende andre til Mars, når vi er rejst?
-Jeg tvivler. Ikke i min levetid. -Du har nok ret.
Vi kan kun prøve at blive klar til opsendelsen.
Modtaget.
Jeg skal i sving i kloakken igen.
-Skal jeg sende noget til dig? -Jeg har fået min ration i dag.
Morgenstund har guld i mund.
Det er ikke guld, man får i munden.
-Nu må du ikke knokle for hårdt. -Modtaget.
Hvad har du at byde på?
Er du klar? Godt.
Ja, den har du. Okay.
Du nærmer dig, Lou.
-Hej, skipper. -Hvordan går brændstofproduktionen?
Det går i sneglefart, som I amerikanere siger.
Lidt ligesom dig.
Hov, hov.
Hejsa.
-Jeg var ikke færdig med den. -Jamen jeg har højest rang.
VELKOMMEN TIL JUNGLEN
Værsgo, stump.
-Jeg får kvalme af det. -Min dattersøn skal jo have mad.
-Så i dag er det en dreng? -Uanset hvad det bliver.
Edward er et flot navn. Dreng eller pige.
Jeg hælder mod noget i retning af "Ariella."
Ariella? Skal hun ende som sælger af duftbade og patchouli?
Når du bliver gammel, får du brug for masser af homøopatiske midler.
-Astronaut Baldwin. -Ja?
Du har undgået mig. Igen.
Og igen er det ikke lykkedes mig.
Følg med mig.
Det er derfor, ingen stoler på flyvelæger.
De er altid på udkig efter dårligt nyt.
Mener du nyt om, at strålingen på Mars kan skade barnets dna?
Eller at den svage tyngdekraft kan hæmme knogleudviklingen?
For pokker. Rolig nu.
Jeg bliver rolig, når vi har fået hende op til Phoenix til fødslen.
Det var ikke min idé at få en baby på den her gudsforladte planet.
Som du minder mig om hver eneste dag.
Luk munden.
Hvordan går det med dit sår, kaptajn?
-Jo, cremen hjalp mod smerten. Tak. -Godt.
Har I fundet ud af, hvordan I får hende i en trykdragt til MSAM-opsendelsen?
Den hårde skal er problemet, men NASA har to teams af deres kvikkeste hjerner
til at arbejde på det i døgndrift.
Hvilket vil sige, at de ikke er kommet på noget endnu.
Det er så NASAs sagnomspundne idérigdom.
130 over 85.
Stadig højere end ønsket.
Du skulle bruge en af Sovjets dragter. Materialet er mere fleksibelt.
-Ja, måske kunne det virke. -Selvfølgelig.
Aktivitet?
Hun spiller enten håndbold eller bongotrommer derinde.
Vil du høre?
Far.
Når Kelly Baldwin føder hele USA's yndlings-Mars-baby om to måneder...
NASA OVERLÆSSET MED BABYGAVER
...vil barnet have strikkede babysko til et helt liv.
Valget om at gennemføre graviditeten, som af nogle opfattes som kontroversielt
i betragtning af de farlige forhold på planeten,
fascinerer ikke desto mindre mennesker på hele kloden.
Er det derfor, NASA vil have, at fødslen foregår om bord på Phoenix?
Ja. Om bord på Phoenix er der samme tyngdekraft som på Jorden, hvilket...
For at aflede os fra den reelle katastrofe
fodrer Wilson-regeringen pressen med godbidder om Kelly Baldwins Mars-baby.
Tror præsident Wilson virkelig, at vi er så naive?
Vi ved begge to godt, at Mars-programmet er en fiasko.
Loven her genindfører et afbalanceret og velreguleret system,
hvor Kongressen får direkte bestemmelse over organisationens budget...
Og hvor du får bemyndigelse til at tage pengene fra specifikke programmer.
Hvis jeg skriver under, dropper Kongressen Mars-programmet.
Så vil ingen tage tilbage dertil, og rumforskningen vil langsomt sygne hen.
Hvis jeg var Dem, fru præsident, ville jeg tænke mindre på rummet
og mere på valget næste år.
Jeg er rørt til tårer over din omsorg for min politiske fremtid, Dick.
Har De set de hjemløselejre, der spreder sig i vores storbyer?
De er fulde af tidligere olie-, gas- og kulminearbejdere.
Folk, der har mistet deres arbejde på grund af helium-3 og kernekraft.
Vi skal have styr på tingene på Jorden,
før vi bruger formuer på at fjante rundt på fjerne planeter.
Rumprogrammet gør livet på Jorden bedre.
Jeg vil ikke undergrave alle de fremskridt, vi har gjort.
Skaf du bare opbakning til dit lovforslag, Dick. Så nedlægger jeg veto.
Det er jeg meget skuffet over at høre.
Fru præsident, må jeg tale med Dem i enrum?
Som De nok ved, opdagede Willie Barons stab for nogle måneder siden,
at Deres mand havde en affære med en ansat fra Det Hvide Hus.
Ren sladder.
Der er en grund til, at Baron ikke kunne fremlægge det mindste bevis.
Det skete aldrig.
Det hævdede Deres mand under ed.
Hvis vi skulle finde ud af, at mr. Wilson løj for udvalget,
forstår De vel, at han kan blive tiltalt for mened?
Hvad prøver du at sige?
Fru præsident...
...er det sandt, at De har optageudstyr i Det Ovale Kontor?
Vi har en kilde, der påstår,
at optageudstyret, som blev installeret under John F. Kennedy, stadig er i brug.
Selv hvis der var optageudstyr i brug,
ville optagelserne være beskyttet af præsidentens særlige beføjelser.
Det må vi se, hvad retten siger til.
Vi kræver optagelser fra kontoret fremlagt som bevismateriale
fra den uge, hvor Deres mand vidnede.
Hvis der har været forsøg på mørklægning,
vil han ikke blot blive tiltalt for mened.
De vil blive stillet for en rigsret for at hindre rettens gang.
Det kan du ikke mene.
Kongressen har ikke stillet en præsident for en rigsret i 120 år.
Det er et nyt lavpunkt, selv for dig.
Det er lidt komisk sagt af en kvinde, der fik Karl Rove og Lee Atwater
til at gøre sit beskidte arbejde, så hendes ry forblev rent som nyfalden sne.
Alle de robotopkald om Bill Clintons påståede uægte barn,
og så vil De sætte Dem på den høje hest?
Har du overhovedet en pointe, Dick?
Underskriv NASA-lovforslaget.
Det vil være fornuftigt.
For hvis pressen får nys om Larrys... fejltrin,
vil Deres politiske opbakning svækkes yderligere.
Så kan jeg med lethed tilsidesætte dit veto.
Jeg vil helst undgå at skulle ty til det.
Men tag ikke fejl.
Jeg vil gøre brug af alle tilgængelige midler for at få forslaget vedtaget.
Godt, du kunne komme.
Til din garage?
Du skal kigge på noget for mig og... fortælle mig, at jeg ikke er sindssyg.
Hold da kæft.
Under redningen af kosmonauterne
opdagede jeg, at deres motor var næsten magen til en af vores tidlige udgaver.
Nogen fra NASA gav dem den.
Margo?
Hun er den eneste, der havde adgang til alt.
Men... Margo? Margo Madison?
Hun er NASAs øverste leder. Hun har prøvet at slå russerne i tre årtier.
Hvorfor skulle hun gøre det?
Jeg ved det ikke. Men jeg kan ikke slå det ud af hovedet, Bill.
-Jeg er vist ved at blive vanvittig. -Ja, tydeligvis.
Det er som at se en Batman-skurks hule.
Lad mig forklare dig det hele. Hvis du stadig mener, jeg er skør...
...brænder jeg det hele.
Jeg må have en øl til.
Jeg er stolt af at fortælle, at vi påbegynder byggeriet
af Calypso, som vil være klar til opsendelse i 1999.
I modsætning til Phoenix er fremdrivningsmidlet i Calypso kerneplasma,
og hun får kraft nok til at kunne flyve til den røde planet næsten når som helst.
Også uden for opsendelsesvinduerne.
Og vi bygger to mere magen til,
så vi hurtigt kan øge vores tilstedeværelse på den røde planet.
Over det næste årti vil vores base blive udvidet til at omfatte flere miner,
en raketbase, drivhuse til afgrøder
og beboelsesmoduler med plads til tusindvis af kolonister...
Stop lige engang.
Behøver jeg at minde dig om, at vi lige har fået et bjerg ned over os?
Det smadrede stort set alt, hvad vi havde.
For ikke at tale om de tre dødsofre.
Ja.
Men husker nogen af jer Jamestown?
Ikke månebasen,
men den første permanente engelske koloni i Viriginia, der blev grundlagt i 1607.
Ved nogen af jer, hvor mange nybyggere der døde der i de første tre år?
Firs procent.
Af sygdom.
Af sult.
Grundet de barske forhold.
Tænk, hvis nybyggerne havde sagt: "Det er altså bare for hårdt.
Lad os glemme den nye verden med dens endeløse muligheder
og sejle hjem til England med halen mellem benene."
Kan I forestille jer det?
For pokker, Dicky...
...du ser ikke på det store billede.
Vi fandt vand.
Nok til at forsyne en koloni med mange tusinde beboere.
Det ændrer ikke på, at vores aktiekurs er i frit fald.
Ministeriets konkurrenceretsadvokater holder øje med os,
og ifølge forsikringsselskabets rapport om ulykken
var det fandeme en af vores ansatte, der forårsagede jordskredet.
Så oven i alt det andet er vi nu sårbare over for enorme søgsmål.
Bestyrelsen har drøftet det grundigt,
og... vi deler ikke længere din optimisme.
Helios har formøblet milliarder på dit... luftkastel.
Vi har besluttet at fokusere på vores kerneydelse,
udvindingen af helium-3 på Månen. Der bliver ikke flere missioner til Mars.
Jeg ved godt, det er stressende.
Det er ingen mere bevidst om end mig.
Giv mig lidt mere tid...
...så skal jeg nok få skuden på ret køl.
Det lover jeg.
Kunne du ikke holde den i bukserne bare en enkelt valgperiode, Larry?
-Bare én? -Jeg har dummet mig,
men hvis Baron havde mere, havde han brugt det.
Det driver over. Det bliver godt igen.
"Godt"? Du løj under ed.
-Fatter du ikke det? -De lokkede mig jo simpelthen i en fælde.
De tvang dig ikke til at gå i seng med ham, vel?
Hvad er det ved Jeremy Zielke, der er så særligt, at du er villig til at opgive
alt det, vi har arbejdet for hele vores liv?
Vores karrierer. Vores familie.
Det var værre, end jeg huskede det.
Hvad fanden skal vi gøre?
Hvis de hører det, ryger du i fængsel, og jeg bliver stillet for en rigsret.
Vi behøver ikke at give os her. Det er din personlige ejendom.
Beskyttet af din særlige beføjelse.
Nej. De går til højesteret, og vi taber sikkert.
Sker det, vil det ikke bare svække mig, men også alle kommende præsidenter.
Okay. Så...
...måske foregiver vi at samarbejde.
Vi sender udskrifter af optagelserne,
streger de belastende afsnit ud og påstår, at de har at gøre med nationens sikkerhed.
Det er der ingen, der hopper på.
Nej.
Okay, hvis nu...
Hvis nu optageudstyret ikke fungerede,
så der lige her bare ikke er noget på båndet.
Vi ved ikke hvorfor. Vi er ikke lydteknikere.
Skulle vi slette det?
Det åbner for yderligere tiltaler for at hindre rettens gang.
Du har ret.
Og hvad sker der, når Jeremy kommer ud fra afvænning?
De tvinger ham til at vidne.
Vil han begå mened for din skyld?
Sikkert ikke.
Han var...
Han var ret rasende over at blive droppet.
Der er én udvej.
Jeg indkalder til pressemøde
og tilstår foran hele verden, at jeg havde en affære med Jeremy.
Jeg siger, at du ikke vidste noget og ikke vidste, at jeg var bøsse.
At det hele var min skyld. Jeg forrådte min hengivne hustru...
...hvis eneste synd var at falde for en løgnagtig sjover.
Larry, det kan du ikke gøre. Så ville du blive...
Hvad? Udstødt?
Til grin? En stående joke?
Det har jeg vænnet mig til.
Jeg kan ikke lade dig gøre det.
Giv mig chancen for at gøre det godt igen.
Og vibrationsprofilen på deres hydrogenturbopumpe.
Frekvensen for vingehjulet er på 2165 hertz.
Præcis ligesom vores.
Man skulle tro, de justerede det lidt for at skjule det.
Ja, det er, som om de vil drive mig til vanvid.
Jeg troede, det kunne være Lainey.
Hun var med til at redesigne vingehjulet.
Der udelukkede jeg dig som mistænkt.
Troede du, det var mig?
Du havde travlt med at forlade NASA.
Jeg ved ikke, om jeg er fornærmet eller smigret.
I hvert fald...
...efter udelukkelsesmetoden...
...var der kun Margo tilbage.
Det måtte være hende.
Hvad synes du?
Sig, jeg er skør.
Du er ikke skør.
Vi må tale med hende og finde ud af, hvorfor hun...
Du må gå til FBI, Aleida.
Hvad? Nej.
Fandeme nej. Bill...
-Du ved, hvad de gjorde ved min far. -Ja. Tror du, jeg ønsker det her?
Jeg holder meget af Margo,
men her taler vi om alvorlige brud på den nationale sikkerhed.
Hvem ved, hvor langt det rækker?
Jeg mener... Hun er jo for helvede spion, Aleida.
-Hold op. -Det er hun.
Det giver mig kvalme, men det passer.
-Du må og skal gå til FBI med det her. -Nej, Bill.
-Har du et øjeblik? -Selvfølgelig.
Siden bestyrelsesmødet har jeg set på vores økonomi, og...
...vi bliver nødt til at være realistiske.
Vi kan ikke holde selskabet solvent
og slet ikke øge vores tilstedeværelse på Mars uden en kapitalindsprøjtning.
Og det skal gå stærkt.
Jeg gætter på, at du har noget i tankerne?
Jeg tror, at vores bedste mulighed for at skabe indtægter
og hive os op af det her hul er at sælge Phoenix til NASA.
Ikke tale om.
Laver du sjov?
Desuden vil de aldrig gå med til det.
Jo, de vil.
Hvad snakker du om?
Jeg har kontaktet nogle folk, jeg kender i organisationen,
og diskret luftet tanken. Reaktionen var yderst positiv.
-De mener... -Du kontaktede NASA uden min tilladelse?
Din tilladelse? Jeg er vicedirektør i selskabet.
Du fortalte dem, at vi var i akut pengenød...
-Det sagde jeg slet ikke. -De kan lægge to og to sammen.
Du gav Margo Madison alt det, hun skulle bruge for at ydmyge mig offentligt.
Jeg prøver at redde dit selskab, vores selskab, fra at blive insolvent.
-Vi har ikke brug for andres hjælp. -Tallene lyver ikke.
Nej, men de fortæller heller ikke altid hele historien.
Tro nu på mig, Karen.
For pokker. Se.
Rendezvousradaren må være blevet beskadiget i jordskredet. Uden den...
Så kan Popeye ikke sammenkoble med Phoenix.
Måske er det ikke så slemt.
Hjælp mig med at få kassen af.
Pis. Pis!
Det primære integreringskort er brændt af.
Det ekstra er om bord på Phoenix.
Det kunne lige så godt være på Jupiter.
Will, har Sojourner et rendezvoussystem, vi kan bruge?
Nej. Det var en del af det oprindelige design,
men det blev aldrig installeret.
-Hvorfor ikke? -Vi skulle ikke sammenkoble
med noget på den her mission,
og vi havde allerhelvedes travlt for at holde trit med jer og opsende i 94.
Ja, de frie markedskræfter triumferer igen.
Ja.
Hvad gør vi?
Vi kan ikke sammenkoble med Phoenix. Vi når ikke det næste opsendelsesvindue.
Vi strander her.
Kan vi ikke selv bygge den del?
Ikke medmindre du vil tage til Kyiv efter reservedele.
Det er en skam, Helios ikke købte systemet af gode, gamle USA.
Ja, og Popeye kommer ikke tæt nok på Phoenix til at kunne sammenkoble uden.
Det er en skam, vi ikke tog Kurs-enheden fra Sovjets skib, inden vi efterlod det.
Altså, der er allerede flere af dem her på Mars.
-Er der det? -Hvor?
Vi har fem Kurs Novaya-Aktivnaya-enheder på Mars.
De er på de prøveopsamlingssonder, vi havde håbet at hente med vores Mars-skib.
Problemet er,
at den nærmeste er over 1500 km fra Happy Valley.
Turen vil tage en måned, hvis alt går vel,
og så længe kan vi ikke vente på at få Kelly Baldwin op til Phoenix.
Miss Catiche...
...solgte Rusland ikke rendezvoussystemet til andre lande?
Jo.
Vi har solgt Kurs-enheder til Indien, Tyrkiet og Nordkorea.
Bill, har Helios mulighed for at få adgang til de steder,
hvor alle de tyrkiske, nordkoreanske og indiske sonder på Mars er?
Ja. Lige et øjeblik.
-Hvor langt er der til den nærmeste? -Den her er 89 km væk.
Det ser ud til, at den tilhører Folkerepublikken Korea.
Det er den sonde, de opsendte i 94-vinduet.
Den sammenkoblede i lavt kredsløb. Formentlig for at blive tanket op.
Så har den temmelig sikkert et automatiseret sammenkoblingssystem.
Det vil være Kurs-NA.
Eller en kloning af det.
Vi har vist fundet en vinder.
Har Nordkorea godkendt det?
Det er bedre at bede om tilgivelse senere end om tilladelse nu.
Det strider imod næsten samtlige sikkerhedsprocedurer.
Vi kan kun undvære ét køretøj.
Der er ni timer hver vej. Det er meget længere, end man kan gå.
Det lyder sjovt. Jeg melder mig.
Beklager, Ed. Du er bedre bekendt med Helios' systemer end alle andre...
-Hold nu op. -...og de skal fungere,
så vi kan komme væk herfra. Nej, jeg sætter ikke dine folk på spil her.
Kurs-NA er et nyere design,
og Baranov er ikke bekendt med den nye udgave.
Og der er brug for Majakovskij her til graviditeten.
Køretøjerne er NASA-udstyr.
Will arbejder på MSAM'en, så valget giver nærmest sg selv.
Dig og mig.
Jeg fatter fandeme ikke, at du gjorde det.
Hør, hvad hun har at sige.
Værsgo.
-Tak. -Selv tak.
Uanset hvad du tror, der skal ske, bør du vide, at jeg ikke er stor fan af FBI.
Det ville jeg heller ikke være i dit sted. Bill fortalte, hvad der skete med din far.
Det var ikke i orden.
Jamen er det ikke flot? Hvad har du ellers delt med din lille veninde, Bill?
-Jeg prøver bare at hjælpe dig. -Ih, tusind tak.
Jeg ved godt, at det er en svær situation,
og jeg er virkelig ked af det, det skete med din far.
Jeg forstår godt, at du ikke stoler på os.
Og det er sikkert helt tilfældigt, at de fik dig til at tale med mig...
...af alle agenterne.
Det er det sikkert ikke.
FBI er ikke perfekt.
Men vi to svor den samme ed, da vi begyndte at arbejde for vores land.
At bakke op om og forsvare De Forenede Staters forfatning
mod alle fjender, både udenlandske og indenlandske.
Jeg ved, at det betyder noget for dig. Ellers havde du ikke fortalt Bill om det.
Jeg er pisseligeglad med, hvad du siger.
Jeg hjælper jer ikke.
Det er op til dig selv. Du behøver ikke at samarbejde,
men uanset hvad går vi videre med det.
Sagen er åbnet. Vi skal nok opklare den.
Før eller siden bliver du indkaldt til at vidne mod hende.
-Er det en trussel? -Nej, det er et faktum.
Så må det være sådan.
Kom nu, Aleida. Sæt dig nu ned og hør...
Jeg vil ikke høre mere på dig. Er du med?
Du er død for mig.
Aleida? Aleida!
Hvad er der galt?
Er du okay?
Jeg ved ikke, hvad jeg skal gøre.
Er du i knibe?
Min datter.
Nej, far.
Det er ikke noget.
Jeg skal nok løse det.
Så...
Så, så...
Min Graciana...
Du skal ikke græde.
Du skal ikke græde, min skat.
Graciana?
Nej, far.
Det er din datter, Aleida.
Ikke mor.
Det ved jeg godt.
Det ved jeg godt, min datter.
Det skal nok gå alt sammen.
Danielle, hvor mange ekstra batterier tror du, vi har brug for?
Vi er tilbage i morgen. Den ekstra vægt vil bare sinke os.
Jeg vil hellere have overflødig kraft med.
Solceller kan gå i stykker, og jeg har ikke lyst til at gå 89 km tilbage. Har du?
Happy Valley. her er Phoenix.
Phoenix, her er Happy Valley.
Prioriteret uplink fra Helios.
Det er rapporten om boreulykken.
Jeg sender den nu.
Endelig. Det var de godt nok længe om.
-Der kom den, Phoenix. -Modtaget. Slut fra Phoenix.
Hvad står der?
Det er pakket ind i bureaukratisk ordskvalder,
men i sidste ende kalder de det en menneskelig fejl.
Hvem?
De placerer skylden på Nick Corrado for at
"undlade at overvåge trykket i borecylinderen
og handle med rettidig omhu ved gennemtrængningen af reservoiret."
Citat slut.
-Klassisk forsøg på at slippe udenom. -Ja, giv den døde fyr skylden.
Så kan man ikke blive sagsøgt for sit skodmateriel.
-Sådan er det også i Sovjet. -Pis og papir.
Men at give Nick skylden?
Det er slemt nok, at han døde i jordskredet,
men nu skal han også være syndebuk? Det er ikke i orden.
Hvordan har de lavet den rapport?
Det hele er ikke andet end pis og papir.
Ja?
Jeg hører, du vil sælge Phoenix.
-Har Dev sagt det? -Vi er ikke rigtig på talefod lige nu.
Ligesom dig har jeg også kontakter hos NASA, og de er varme på idéen.
Ja, det ved jeg godt. Kom ind.
Jeg prøvede at overbevise Dev, men han ville ikke lytte.
Han har... ændret sig temmelig meget, siden jeg mødte ham første gang.
-På MIT, ikke? -Introkurset til atomfysik.
Hvor I to knækkede koden til kernefusion.
Ja, dengang var alle desperate efter at blive dem, der knækkede koden.
Problemet var, at ingen kunne få reaktionen til at vare ved.
Ikke før Dev.
Det lykkedes ham at samle helium-3-kerner og holde gang i reaktionen.
Og give verden billig, grøn energi.
Da jeg så ham arbejde, vidste jeg, at han var et geni.
Jeg havde aldrig mødt en ingeniør som ham før.
Hvad skete der? Hvorfor er I to altid på nakken af hinanden?
Det er enkelt. Jeg er den eneste, der siger nej til ham.
Det lille ord, ingen bryder sig om at høre.
-Især ikke Dev. -Nej.
Han er blevet opslugt af myten om sin egen person.
Og nu bliver hans selskab det også.
Medmindre vi gennemfører din plan om at sælge Phoenix til NASA.
Jeg har præsenteret tanken for bestyrelsen.
-De synes, det er en genistreg. -Og Dev vil aldrig godkende det.
Det bliver ikke noget problem. Vi har valgt at afsætte ham som direktør.
I... Undskyld, men fyrer I Dev?
Han fortsætter i bestyrelsen, men kun i en rådgivende funktion.
Hvem vil I erstatte ham med?
Dig.
Lar?
Hej. Hvad er klokken?
Lidt over ni. Skal jeg følge ham op i seng?
Nej, det kan jeg godt gøre. Kom så, min ven.
Er du klar?
Klar? Tre, to, en.
Hold op, hvor er du tung.
Du milde himmel.
Larry?
Angående i morgen...
Du behøver ikke at gøre det. Vi kan finde en anden løsning.
Det har vi talt om. Der er ikke andre løsninger.
Jeg har behov for at gøre det.
POKKERS FLOT GREBET GENE CERNAN
DET HVIDE HUS WASHINGTON
Hej, alle sammen.
Tak, fordi I ville komme med så kort varsel.
Jeg vil gerne fortælle noget.
Jeg...
Der er noget, jeg gerne vil fortælle jer alle sammen.
Godmorgen.
For det første vil jeg gerne takke den amerikanske befolkning for støtten
gennem de seneste to år.
Sammen har vi udrettet store ting.
Vi har gjort USA energiuafhængigt, reduceret drivhusgasser markant
og udviklet ny teknologi, der sikrer, at USA forbliver en dominerende supermagt
langt ind i det 21. århundrede.
Og så var der naturligvis vores første bemandede mission til Mars.
På trods af de tab, vi oplevede for nylig,
vil rejsen til den røde planet gå over i historien som en stor bedrift...
PRÆSIDENTEN UDTALER SIG UFORUDSET
...på linje med Lewis og Clark-ekspeditionen,
Ferdinand Magellans jordomsejling
og Aleksej Leonovs månelanding i juni 1969.
Og dog, efter alt det, vi har opnået,
står jeg foran jer i dag...
...for at tilstå, at jeg har svigtet jer.
For jeg løj for jer.
Da jeg gjorde det, brød jeg det tillidsbånd,
som er afgørende mellem præsidenten og den amerikanske befolkning.
Jeg undlod ikke bare at sige sandheden.
Jeg undlod også at beskytte de mænd og kvinder, der tjener i vores militær.
Jeg undlod at støtte nogle af vores mest sårbare medborgere,
som mødes af fordomme og diskrimination.
Og jeg undlod at forsvare Will Tylers rettigheder og værdighed.
En modig amerikansk helt,
der netop nu gør tjeneste for sit land på overfladen af Mars.
Og jeg svigtede en, der står mig nær...
...fordi jeg ikke turde rejse mig op og sige sandheden.
Jeg svigtede, fordi jeg frygtede, hvad folk ville tænke om mig,
og jeg formåede ikke at have tillid til jeres barmhjertighed og dom.
Til den amerikanske befolkning. Jeg undervurderede jer.
Det er jeg virkelig ked af.
Jeg kan ikke ændre på mine fejltagelser,
men jeg kan holde op med at lyve for jer
her og nu og fortælle jer den skinbarlige sandhed.
Jeg er homoseksuel.
Det har jeg været, siden den dag jeg blev født.
Reaktionerne på præsident Wilsons tale
veksler hen over det politiske spektrum,
og der demonstreres i alle større byer.
Nogle marcherer til støtte for landets første homoseksuelle præsident,
mens højlydte moddemonstrationer fordømmer hende som en farlig indflydelse.
Wilson-regeringen fulgte op på præsidentens tale
med en melding om, at hun vil udstede en lov,
der gør det lovligt for åbent homoseksuelle at gøre militærtjeneste.
Hun oplyste også, at hun tildeler Will Tyler en Medal of Freedom
for fremragende tjeneste på Mars til gavn for nationen
og for sin modige kamp for homoseksuelles rettigheder.
Hold da kæft!
-Det var på tide, USA kom til fornuft. -Stærkt, Ellen.
Jeg vil gerne sige noget.
Du er en modig mand, Will Tyler.
Jeg er beæret over... at være din ven.
Tak, mand.
Nok af det der. Nu skal der drikkes.
Det her vil Kelly gerne høre. Har I set hende?
Hun er i junglen.
Kel, nu skal du høre, hvad præsident Wilson lige...
Kelly! Kel!
Kel! Skat?
Doktor! Kom her!
-Mueller, kom med førstehjælpstasken! -Javel!
Kelly?
Hendes hjerte slår for hurtigt.
Hold ud, stump.
Rover 1, her er Happy Valley.
Rover 1, her er Happy Valley. Kom.
Happy Valley, her er rover 1.
Vi har en akut situation. Kellys tilstand er forværret.
Hvad foregår der?
Lægen siger, at hun har svangerskabsforgiftning.
I skal hurtigt komme tilbage med Kurs-systemet.
Vi er under et kvarter fra at være ved sonden.
Vi kommer, så hurtigt vi kan.
Modtaget.
Det ligner et af jeres gamle Sojuz-skibe.
Folkerepublikken Korea låner gerne andres design.
Den har en Kurs-antenne.
Lad os tage den og komme af sted.
Danielle?
Hvad i helvede?
Skyd ikke! Du må ikke skyde!
Tekster af: Eskil Hein